NACRT
OBRAZLOŽENJE

Program utroška sredstava naknade za eksploataciju mineralnih sirovina donosi se na temelju članka 77. Zakona o rudarstvu („Narodne novine“, broj 56/13, 14/14, 52/18, 115/18, 98/19 i 83/23), kojim je propisana obveza plaćanja naknade za koncesiju za eksploataciju mineralnih sirovina te raspodjela prihoda od navedene naknade između državnog proračuna i proračuna jedinica lokalne i područne (regionalne) samouprave.
Sukladno članku 75. Zakona o komunalnom gospodarstvu („Narodne novine“, broj 68/18, 110/18, 32/20 i 145/24), sredstva za građenje i održavanje komunalne infrastrukture osiguravaju se iz različitih izvora, uključujući prihode od naknada, proračunska sredstva i druge zakonom propisane izvore.
U Proračunu Općine Vojnić za 2027. godinu planiraju se prihodi od naknade za eksploataciju mineralnih sirovina u iznosu od 53.000,00 eura.
Navedena sredstva namjenski će se koristiti za održavanje nerazvrstanih cesta na području Općine Vojnić, čime se osigurava njihova redovita funkcionalnost, sigurnost prometa i bolja prometna povezanost naselja.
Ukupna sredstva planirana za održavanje nerazvrstanih cesta iznose 218.000,00 eura, a financirat će se iz naknade za eksploataciju mineralnih sirovina i drugih raspoloživih izvora financiranja osiguranih u Proračunu Općine Vojnić.
Provedba Programa povjerava se Jedinstvenom upravnom odjelu Općine Vojnić.

Na temelju članka 75. Zakona o komunalnom gospodarstvu (''Narodne novine'' br. 68/18, 110/18, 32/20, 145/24), članka 77. stavka 4. Zakona o rudarstvu (''Narodne novine'' br. 56/13, 14/14, 52/18, 115/18, 98/19, 83/23) i na članka 30. Statuta Općine Vojnić („Službeni glasnik Općine Vojnić“, broj 01/21 i 03/25) Općinsko vijeće Općine Vojnić na __. sjednici održanoj dana __________ 2026. godine usvojilo je 


PROGRAM UTROŠKA SREDSTAVA NAKNADE ZA EKSPLOATACIJU MINERALNIH SIROVINA U 2027. GODINI


Članak 1.
Sredstva naknade za eksploataciju mineralnih sirovina koriste se za financiranje održavanja slijedeće komunalne infrastrukture: 

	Prihodi
	Rashodi

	Naknada za eksploataciju mineralnih sirovina
	Održavanje nerazvrstanih cesta

	53.000,00 eura
	218.000,00 eura




Članak 2.
Za realizaciju ovog Programa zadužuje se Jedinstveni upravni odjel Općine Vojnić.


Članak 3.
Ovaj Programa stupa na snagu osmog dana od dana objave u “Službenom glasniku Općine Vojnić“, a primjenjuje se od 01. siječnja  2027. godine.
OPĆINSKO VIJEĆE
                                                                                                                  PREDSJEDNIK
                                                                                                                     Ramo Čović

